section_heading: Radnja
paragraph_text: Raptori uđu u centar za posjetioce i Lex i Tim im uspiju pobjeći u kuhinji (tako što jednog zatvore u zamrzivač). Grant i Sattler odvedu Lex i Tima do kontrolne sobe, gdje je Lex u stanju da popravi kompjuterski sistem parka i pozove Hammonda koji im pošalje helikopter u pomoć. Grant i Sattler zadržavaju jednog raptora koji je pokušavao otvoriti vrata do sobe s kompjuterima. Kada struja dođe i električna vrata napokon prorade i zaključaju se, raptor uskoči kroz prozor. Djeca i odrasli pobjegnu do dvorane u centru za posjetioce, iznad kostura jednog dinosaurusa. Raptori ih slijede i, nakon meteža iznad kostura, raptori blokiraju izlaz. Dođe neočekivana pomoć: Tyrannosaurus dođe i napadne raptore. T-Rex i raptori se bore dok Grant, Sattler, Lex i Tim bježe. Njih četvero pobjegnu popevši se na Hammondov i Malcolmov džip i napuste ovo mjesto. Grant kaže kako neće odobriti park, a Hammond se slaže. Za to vrijeme, T-Rex razdere jednog raptora i ubije drugog bacivši ga na kostur dinosaurusa. U jednom ikonskom trenutku, T-rex rikne dok pada natpis na kojem piše "kada su dinosaurusi vladali Zemljom". Dok grupa leti dalje u helikopteru, djeca zaspu pored Granta, koji zamišljeno gleda kroz prozor jedno maleno jato ptica, za koje smatra da su potomci dinosaura.